
BLAŽENI AU6USTIN KAŽOTIĆ 

ZAGREBAČKI BISKUP 

VJESNIK ZA ŠIRENJE ŠTOVANJA I KANONIZACIJU 













POŠTARINA PLAĆENA U GOTOVU 


SADRŽAJ 

Strana 

F. S.: Uoči blagdana bi. Augustina Kažotića (3. kolovoza) 1 

Frano Kovačević: Čudesa bi. Augustina Kažotića ... 5 

Pjesma u čast bi. Augustina Kažotića. 7 

Miho Demović: BI. Augustinu Kažotiću (četverogl. zbor) 8 

F. S.: U drevnom Trogiru. Svetište BI. Augustina Kažotića 10 

S.: I spomenici svjedoče o veličini i svetosti Augustina 
Kažotića. 

Anđelko Klobučar: Mato Lešćan: Hrvatska misa BI. Augustina 
Kažotića. 

S.: Vijesti. . 

Slika na naslovnoj strani: Glavni oltar Svetišta Majke Božje 
Bistncke s novim kipom BI. Augustina Kažotića. 


Izdaje: Dijecezanski odbor Zagrebačke nadbiskupije za širenje štovanja i kanoni- 
zaciju bi. Augustina Kažotića, Zagreb, Kaptol 27. 

Glavni i odgovorni urednik: Josip Mokrović, Zagreb, Kaptol 21. 

Uredništvo i uprava: Dijecezanski odbor za širenje štovanja i kanonizaciju bi. 
Augustina Kažotića, Zagreb, Kaptol 27. 

Cijena ovom broju: 2 din. 

S DOPUŠTENJEM CRKVENE VLASTI. 


Tisak: »Zadružna štampa«, Zagreb, Dalmatinska 12. 

VJESNIK ZA SIRENJE ŠTOVANJA I KANONIZACIJU 

Uoči blagdana bi. Augustina Kažotića 

(3. kolovoza) 


v 3 ‘ kolov oza o. g. navršava se 6 4 5 - g o d i š n j i c a da je bla¬ 
žena smrt došla i prekinula nit Augustinova života. Odmah nakon 
smrti, za vrijeme sprovoda u crkvi Sv. Dominika u Lučeri, počela 
su se događati čudesa kao odgovor na štovanje koje Mu je narod 
iskazivao već za života zbog njegove svetosti, a naročito iza smrti 
zbog brojnih milosti i čudesa. 

Bog je brojnim čudesima počastio svoga slugu Augustina po¬ 
slije njegove smrti. Sveci su ljudskom rodu korisni već za života 
a jos vise. poslije smrti. Čovječanstvo je to oduvijek osjećalo da- 
nas možda više nego ikada prije. 

P. L. — /. Lebret, O. P., u svom djelu Appels ou Sei- 
gneur obraća se Bogu s riječima: Gospodine, zar ne da nam 
najviše trebaju sveci? 

Međutim, moramo se danas i upitati da li smo uvijek i u do- 
icnoj mjeri odali nužno štovanje Božjim ugodnicima, prvenstveno 
svom velikom zemljaku, zagrebačkom biskupu, bi. Augustinu Ka- 

A,C /L tC LI • 

Augustin Kažotić veliki dio svoga života (oko 20 godina) spro- 
veo je kao zagrebački biskup. Svoje apostolsko djelo razvio je u 
najvećoj mjeri u svom hrvatskom narodu i zato je tradicija o ve¬ 
likom Blazemkii i o njegovu djelovanju u Zagrebačkoj biskupiji 
ođuvtjek bila veoma živa. Tradicija je, kako je lijepo rekao pok. 

Mjajii mne UlW ’ na,b ° ljl dokaz kađ l' e dru Si dokumenti ne po- 

Tradicija o »Svetom stablu«, lipi u Cerniku, svjedoči o Aueu- 
stmovoj popularnosti u Zagrebačkoj biskupiji, a i grad Zagreb za 
ime Augustina Kažotića vezuje mnoge svoje događaje. 

Pisali smo o Blaženikovu zdencu (u 1. broju 1967) u Vlaškoj 
ulici br. 23 (prema Kronici pavlina Hilariona Gasparottija). Kru- 
nište zdenca sada se čuva u dvorištu Muzeja grada Zagreba, Opa¬ 
tička 20. Pokraj zdenca bio je postavljen Blazenikov kip. Danas 
toga kipa više nema, ali umjesto ovoga imamo barokni kip bi. 
Augustina na pročelju kapele Sv. Martina u Vlaškoj ulici. 

Štovanje bi. Augustina u hrvatskim krajevima bilo je najveće 
u Zagrebu, Trogiru i Splitu. U Zagrebu je ostala živa njegova uspo¬ 
mena zbog njegova sveta života, revnoga pastirskog djelovanja, a 
osobito zbog milosti i čudesa, koje je On iz poniznosti prenosio 
na stvorove, vodu i lipu. Zagrebački kaptol podržavao je tu živu 
uspomenu na Njega. Augustinov nasljednik Ladislav (Jakov) a 
Corvo u svojim pismima ga naziva »v e n e r a b i l i s, s anc t a e 
memoriae, m a gnu s episcopus, vir s an c t u s« (ča¬ 
sni, sv et e uspomene, veliki biskup, sveti muž)- 

O kultu u Trogiru govorimo u posebnom članku. Tu su nosioci 
njegova štovanja sestra Bitkula i sinovac Nikola Kažotić, tro¬ 
girski biskup. Zatim u Splitu, i u drugim mjestima, gdje je Domi¬ 
nikanski red bio osnovao svoje samostane. Na žalost tih je domi¬ 
nikanskih samostana u toku vremena bilo sve manje. U Bosnu su 
sinovi Sv. Dominika došli već 1239, ali su zbog patarenskih nasilja 
morali uzmaknuti, pošto su za Kristovo Evanđelje dali više od 32 
mučenika. Bilo je, dakle, i objektivnih teškoća koje su priječile 
kult bi. Augustina. 

Međutim, kult se u kasnijim stoljećima ipak sve više širi, oso¬ 
bito u Zagrebu i Zagrebačkoj biskupiji. God. 1747. smještene su 
u zagrebačku katedralu dvije slike i kip bi. Augustina. A tri godine 
kasnije postavljen je u župnoj crkvi u Biškupcu kod Varaždina 
Blaženikov kip. Godine 1818, nastojanjem biskupa Maksimilijana 
Vrhovca, sagrađena je crkva i osnovana župa bi. Augustina Kažo- 
tića u Lupoglavu. 

Poslije ovih kratkih konstatacija moramo priznati da Hrvat: 
nisu uvijek i u dovoljnoj mjeri iskazivali štovanje svom velikom 
sinu, blaženiku, borcu za Krista i sv. vjeru. Bilo je i u kultu bi. 
Augustina zastoja i nehaja. Bolna je činjenica da su i najveće vred¬ 
note često podvrgnute ljudskoj nezahvalnosti... 

Tješimo se da ovaj veliki lik, u novije vrijeme, postaje našim 
suvremenicima sve bliži i draži. 

U tome opet, pored rodnoga Trogira, prednjači Zagreb. Nova 
kapelica u zagrebačkoj katedrali predana je kultu na sam Blaže¬ 
nikov blagdan, 3. kolovoza 1964. Božji narod moli pred svetim 
moćima i traži zagovor u svojim nevoljama. 


2 


Godine 1965. predana je kultu i kapela bi. Augustina Kažotića 
u istočnom dijelu Zagreba — Volovčici. Lijepu umjetničku sliku 
u kapeli izradio je akademski slikar Zlatko Bifl. Kapela je fili¬ 
jala novoosnovane župe Sv. Krunice, kojom upravljaju oci domi¬ 
nikanci. Kapela je postala stjecište vjernika ovoga dijela Zagreba 
i nadamo se da će uskoro postati samostalna župa i da će to biti 
prva župa u Zagrebu, posvećena bi. Augustinu. 

Za koji dan u našim će crkvama zaoriti pjesma: »Augustine 
blaženi, presvijetla zvijezdo hrvatska...«. Neka i ovaj dragi blag¬ 
dan posluži kao još veća pobuda u našem gradu na širenju kulta 
i kanonizaciju bi. Augustina. 

Dr Ivan Golub u prošlom je broju našeg Vjesnika lijepo istak¬ 
nuo da je bi. Augustin Kažotić prvi hrvatski teolog i ukazao je na 
sličnost teološke situacije Augustinova i našeg vremena. 

Prvi hrvatski teolog i prvi hrvatski blaženik! BI. Augustin 
ostvario je puni sklad svetosti i mudrosti. Sama mudrost nije sebi 
dovoljna. Po rodu je pripadao uglednoj trogirskoj plemićkoj obi¬ 
telji, ali je u ranoj mladosti napustio svoj plemićki dom i stupio 
je u prosjački red Sv. Dominika. Plemićki grimiz zamjenjuje s 
bijelom haljom i crnim pokorničkim plaštem. Tom idealu ostaje 
vjeran do smrti. 

Kao zagrebački biskup sprovodi velike reforme. Posebnu bri¬ 
gu posvećuje svećeničkom pomlatku. U katedrali je uredio službu 
Božju. Reformirao je staru zagrebačku liturgiju, i to prema odred¬ 
bama Svete Stolice i pod utjecajem Dominikanskog reda. 

U liku bi. Augustina oživotvorila se stara istina da su sveci 
u povijesti Crkve nosioci novoga duha i moralne obnove. 

BI. Augustin Kažotić ostvario je savršeni sklad sveca i teologa, 
biskupa i redovnika, vjernog sina svoje rodne zemlje Hrvatske, 
a sa svojim je narodom dijelio sve tegobe njegove burne prošlosti. 

U tome je njegova veličina i suvremenost. 

F. S . 

Katedrala u Lučeri u kojoj počivaju kosti BI. Augustima .Kažotića 


Čudesa bi. Augustina Kažotića 

Danas, kada se u našem narodu sve više širi štovanje bi. Augu¬ 
stina Kažotića, zagrebačkog biskupa, smatramo korisnim za po¬ 
budu štovatelja bi. Augustina Kažotića napomenuti neka čudesa 
koja se spominju u Apostolskom procesu beatifikacije i kanoniza¬ 
cije bi. Augustina Kažotića koji je sproveden u Lučeri u Italiji 
(Foggia), gdje je naš Blaženik sproveo posljednju godinu svog ži¬ 
vota i sveto preminuo 3. kolovoza 1323. 

Proces je sproveo (1697—98) apostolski delegat, biskup Lučere 
mons. Dominik Morelli prema svim crkvenim i kanonskim propi¬ 
sima, a rukopis Procesa u originalu čuva se u Kaptolskom arhivu 
u Lučeri. 

U spomenutom rukopisu (str. 603—636) opisuje se službeni 
posjet što ga je biskup Morelli, sa svjedocima i vještacima, učinio 
crkvi otaca dominikanaca gdje se tada čuvalo tijelo bi. Augustina 
Kažotića. 

Ispuštajući druge stvari, koje su veoma važne u Procesu i koje 
dokazuju svetost i štovanje bi. Augustina Kažotića, prikazat ćemo 
samo sliku kako je opisana u Procesu, a slika se tada nalazila na 
oltaru bi. Augustina Kažotića u crkvi Sv. Dominika u Lučeri. Sliku 
je izradio Martinus de Gabriellis de Monte reali 1601. 

Velika oltarna slika, o kojoj govori Proces beatifikacije, pri¬ 
kazuje Božjeg slugu Augustina u dominikanskom odijelu s mitrom 
na glavi; desnu je ruku Blaženik podigao na blagoslov, a u lijevoj 
drži biskupski štap i otvorenu knjigu; oko glave vide se svijetle 
pozlaćene zrake, a iznad glave pozlaćena kruna kao simbol svetosti. 
Ispod slike naslikana je žena koja je zagovorom bi. Augustina 
oslobođena nečistih duhova koji su također naslikani kako izlaze 
iz njezinih usta, a druge dvije žene prestrašene promatraju prizor, 
dok jedan redovnik stojeći moli. Oko slike naslikano je osam 
čudesa. 

Prvo čudo s desne strane onoga koji gleda sliku, prikazuje 
čovjeka koji pada u grob. Ispod slike nalazi se natpis: »Oslobađa 
smrti čovjeka koji pada u grob«. 

Slika se odnosi na događaj koji se zbio prigodbim^Mop^ samog 
Blaženika, kada je onaj koji je pravio red pad u%t^?enf ^bb 1 i{ 
prema općem mišljenju, po zagovoru Blaženifo^ijostap ;rieazliljćđen. 

Drugo čudo prikazuje bolesnu žehu c R'dj&č f ^Gp# zEfgjđvbM *bll 
Augustinu ozdravila i druge dvije žene koje mole i Blaženika sa 
zrakama, krunom i mitrom. Na slici se nalazi ovaj natpis: »Ozdra¬ 
vlja ženu bolesti grla«. 

Treća slika prikazuje čovjeka paraliziranom rukom i dvije 
žene koje se mole i Blaženika sa zrakama, krunom i mitrom. Ispod 
slike je natpis: »Ozdravlja čovjeka koji ima paraliziranu ruku«. 

Na četvrtoj slici vidi se slijepa žena i druge dvije žene koje 
kleče i mole i slika Blaženika sa zrakama, krunom i mitrom. Ispod 
slike nalazi se natpis: »Ozdravlja slijepu od rođenja«. 

Peta slika prikazuje bolesna čovjeka kojega dva čovjeka nose 
na nosilima i Blaženika sa zdrakama, krunom i mitrom. Ispod sli¬ 
ke nalazi se natpis: »Ozdravlja čovjeka koji osjeća velike bolove 
po čitavu tijelu«. 

Na šestoj slici vidi se žena koja leži na zemlji i tri žene koje 
je podižu i Blaženik sa zrakama, krunom i mitrom. Ispod slike 
je natpis: »Ozdravlja ženu koju je ugrizao bijesan pas«. 

Sedmo čudo prikazuje slijepu i grbavu ženu koju drži druga 
žena i Blaženika sa zrakama, krunom i mitrom. Ispod slike nalazi 
se natpis: »Ozdravlja ženu koja je slijepa i grbava od rođenja«. 

Osma slika prikazuje bolesna dječaka na podnožju oltara i 
dvije žene koje klečeći mole Blaženika sa zrakama, krunom i mi¬ 
trom. Ispod slike nalazi se natpis: »Ozdravlja dječaka koji boluje 
od padavice«. 

Iako se danas ova oltarna slika i ove male slike ne nalaze više 
u crkvi Sv. Dominika, koju su dominikanci napustili kada je za 
vrijeme francuske okupacije samostan bio zatvoren, ipak nam sve 
ove slike jasno svjedoče da su se po zagovoru bi. Augustina Kažo- 
tića događala mnoga čudesa koja su posvjedočila o njegovoj sve¬ 
tosti. 

Smatrali smo prikladnim ovo prenijeti iz Procesa za beatifi- 
kaciju i kanonizaciju bi. Augustina Kažotića da potaknemo nje¬ 
gove štovatelje da se u svojim potrebama Njemu mole, da po nje¬ 
govu zagovoru isprosimo od Boga nova čudesa i da ga Sv. Crkva 
na našu radost proglasi SVECEM. 

o. dr Frano Kovačević, O. P. 


»Pod zaštitom nebeske Kraljice učinio je mnoge čudesne stvari 
i mnoga herojska djela, čudesa.« 

(Iz rukopisa djela: T. Angiullo, Notizie sul B. Agostino. Ruko¬ 
pis se nalazi u Biblioteca nazionale u Lučeri.) 

PJESMA 

u čast bi. Augustina Kažotića 

Augustine blaženi, 

Presvijetla zvijezdo hrvatska, 
Pobožnih svojih zemljaka 
Hvale i molbe slušaj. 

Daj, da nas minu nevolje, 
Nesloga nek nas ne kolje, 

Zdravlje isprosi živima, 

A vječni pokoj mrtvima. 

Uz rosu Božje milosti 
Daj da nas rese kreposti, 

Kada sa svijeta pođemo, 

Izmoli da k Bogu dođemo. 

Presveto Trojstvo slavimo, 

Oca sa Sinom hvalimo, 

Svetoga Duha častimo, 

Skupno im slava kličimo. Amen. 


NAPOMENA: 

Ova se pjesma od davnine pjeva u dominikanskoj crkvi u Trogiru. 
Pjesmu je, u novije vrijeme, uglazbio za 4 mješovita glasa velečasni 
g. Miho Demović, pa eto u ovom broju donosimo note ove skladbe, 
koje će dobro poslužiti našim crkvenim zborovima za proslavu Blaže- 
nikova blagdana, 3. kolovoza. 

S. 


»Augustin je na ovom svijetu živio bez grijeha i uvijek je 
istina bila u njegovim ustima.« 

(Prva antifona III noćnice.) 

Popularni kip bi. Augustina Kažotića u njegovu svetištu u Trogiru. — 
Djelo Šimuna Carrare. 


U drevnom Trogiru 

Svetište BI. Augustina Kažotića 

Već u prvim susretima s drevnim Trogirom, kad u grad uđe¬ 
mo sa sjevernih gradskih vrata, zastajemo pred nišom koja nas 
podsjeća na rodnu kuću velikoga sina ovoga grada — bi. Augustina 
Kažotića. U niši je slika bi. Augustina u dominikanskom odijelu 
s ljiljanom u ruci. Umjetnik je ljiljanom htio izraziti ono što po¬ 
vjesničari tvrde za bi. Augustina da nikada nije izgubio posvetnu 
milost. 

Stari Trogir nije nekada imao električno svjetlo, pa je uljano 
kandilo pred Blaženikovom slikom davalo ovom sredovječnom 
gradu poseban ugođaj, a prolaznici su se s ponosom sjećali da je 
tu bila Blaženikova rodna kuća, da su ove uske gradske ulice gle¬ 
dale prve korake maloga Augustina ... 

Trogir, kao možda ni jedan drugi dalmatinski grad, sačuvao 
je svoj izvorni izgled: brojne crkve, samostani, spomenici dočara¬ 
vaju drevnu prošlost ovoga malog grada. Nije, dakle, čudo da je 
u ovom ambijentu vjere i umjetnosti, dominirala misao o Bogu 
— kao najjača i neodoljiva težnja ljudskoga srca. To nam obja¬ 
šnjava i prve Augustinove odluke: stupanje u Dominikanski red i 
oživotvorenje svetosti. 

Stoljeća su minula, ali, što je naročito značajno, Augustinovi 
sugrađani sačuvali su ljubav i štovanje prema svome najvećem 
sinu, do današnjeg dana. Trogirani s ponosom o Njemu govore. 

Augustin Kažotić rodio se u Trogiru, od oca Nikole i majke 
Radoslave, kćerke Donata Saladinija i Stane rođ. Čega. Obitelji 
Kažotić i Čega još žive u Trogiru. Kad je mons. Alfred Ciampi iz 
Lučere prošlog ljeta posjetio Trogir, tražio je i htio je odmah vi¬ 
djeti » i discendenti« (potomke) obitelji. Zaista, neobična činjenica, 
koja još više približava lik velikoga Trogiranina i povezuje ga s 
današnjim Trogirom. 

Među tolikim spomenicima i sjećanjima na velikog Blaženika, 
posebno mjesto zauzima crkva Sv. Dominika, koja je danas ujed¬ 
no i svetište BI. Augustina Kažotića. 

Dominikanci su već u XIII st. osnovali samostan u Trogiru, 
a kasnije u XV st. i na Ciovu, samostan i crkvu Sv. Križa, u kojoj 
se nalazi čudotvorno Raspelo na velikom oltaru (1592). 

Historijat svetišta u Trogiru tijesno je povezan za Blaženika 
i njegovu rodbinu. Dobrotvorka crkve Sv. Dominika je Augustino- 
va rođena sestra Bitkula. Na timpanonu nalazi se izvana reljef iz 
XIV st. majstora Nikole iz Mletaka. U sredini je Majka Božja 
s Djetetom Isusom. Njoj s desne stoji u biskupskom ornatu bi. 
Augustin, a pred njim kleči gospođa u trogirskom odijelu XIV st. 
S lijeve strane Majke Božje nalazi se sv. Magdalena. 

Strop crkve je jednostavan s gredama u obliku dna lađe. Ti¬ 
pična gotička dominikanska crkva. Jednobrodna. Red propovjedni¬ 
ka je, oduvijek, isticao važnost propovijedanja, zato su dominikan¬ 
ske crkve jednobrodne, kako bi se tješnje uspostavila povezanost 
između propovjednika i vjernika. Crkva, uza svu jednostavnost, obi¬ 
luje s mnogim vrijednim umjetninama. Ističe se krasan renesansni 
oltar »Obrezanje Isusovo« Palme Mlađega (1607). S druge strane na¬ 
lazi se oltar bi. Augustina i sv. Rajmunda. Sliku je izradio Jakov 
Constantini. Na slici se nalazi i panorama grada Lučere. Nad gra¬ 
dom je slika Bogorodice, kojoj je Blaženik posvetio grad Lučeru. 
Oltar Gospe od Ružarija, s petnaest otajstava, djelo je Bassanove 
škole, a medaljon sa slikom Bogorodice pripisuje se Jurju čuli- 
noviću, zvanom Schiavonetto (1436—1504). Uz crkvu je domini- 

kanski samostan, sagrađen 1266. U XV st. sagrađen je umjetnički 
klaustar s arkadama, s kruništem zdenca i terasom. U samostanu 
se čuva šest slika na drvetu, dijelovi poliptiha, rad Blaža Trogira¬ 
nina iz XV st. Novi oltar Gospe žalosne podigao je 1912. popularni 
o. Vjekoslav žižak Trogiranin, koji je sav svoj život sproveo u 
ovom samostanu. 

Posebno treba istaći grobnicu obitelji Sobota, djelo jednog 
od najvećih umjetnika dalmatinske renesanse Nikole Firentinca. 
Otac i sin, Ivan i Šimun Sobota, umiru silovitom smrću, a ne¬ 
sretna Katarina Sobota, »najjadnija žena« (mulierum miserrima) 
skupa ih sahranjuje. Reljef Kristova oplakivanja (Pieta) u luneti, 
lavovi, kao da su živi, simbolički izražavaju dubinu jedne velike 
obiteljske tragedije. 

A crkva je dijelila sa svojim gradom sretne i nesretne dane 
njegove burne prošlosti. Godine 1923. Trogir je doživio najsretniji 
dan u svojoj povijesti, kad je iz Lučere svečano prenesena Blaže- 
nikova podlaktica. Krasan opis o svečanu dočeku Blaženikove pod¬ 
laktice donijeli smo u 1. broju 1967. našeg Vjesnika. Članak je tom 
zgodom bio napisao poznati trogirski historičar, pok. kanonik dr 
Ivo Delalle. 

Svetište je sa svojim gradom dijelilo i kobne, tragične tre¬ 
nu^- U prošlom ratu 1944. grad je bombardiran, crkva Sv. Miho¬ 
vila srušena do temelja, dominikanski samostan porušen, crkva 
oštećena, a mnogo je građana, žena i djece poginulo. Katarina So¬ 
bota, najjadnija žena, nije više u svojoj boli bila sama. Stari je 
grad plakao ... 

Prije par godina klaustar je restauriran u originalnom obliku, 
a samostan samo djelomično. Naša je sveta dužnost da poradimo 
na njegovoj potpunoj obnovi. 

Kult bi. Augustina u posljednje doba sve se više širi. 700-go- 
dišnjica bi. Augustina 1960. svečano je proslavljena. Svetištu su 
hodočastile sve hrvatske biskupije, mnoge od njih predvođene od 
svojih biskupa. Tome je mnogo pridonio revni širitelj kulta bi. 
Augustina, dominikanac dr Frano Kovačević. 

Povremene nedaće, kao i ljudski rod uopće, prate i naše sve¬ 
tište. God 1965. izbio je u sakristiji požar. Prijetila je opasnost da 
će požar zahvatiti i svetište, ali vrijedni trogirski vatrogasci, gra- 
đani Trogira, a naročito požrtvovni fra Jerko Novak i Bruno Ka- 
režić spriječili su daljnje nadiranje vatre. U sakristiji su izgorjeli 
ormari i sve u njima. Jedino je ostao neoštećen relikvijarij s mo¬ 
ćima bi. Augustina. Trogirani su još jednom spoznali čudotvornu 
moć svoga velikog zaštitnika. 

Ove je godine svetište doživjelo temeljitu obnovu. Inicijati¬ 
vom o. Angelika dra Rabadana crkva je preuređena i prilagođena 
novim koncilskim odredbama. Uklonjena je propovjedaonica (ka¬ 
snijeg datuma), glavni oltar na uzvišenom prezbiteriju okrenut je 
prema vjernicima. Na Blagovijest ove godine svečano je posvetio 
oltar i koncelebrirao biskup mons. Ivo Gugić, pored njega mons. 
Frane Coce, redovnici dominikanci splitskog i trogirskog samo¬ 
stana. Propovijedao je mladi dominikanac o. Veselko Begić. 

Svetište je poprimilo novi, svečani izgled. Vjernici su bili raz¬ 
dragani. Pjevao je zbor svetišta, a na orguljama je svirala dugo¬ 
godišnja orguljašica Marija Sentinella. 

I tako će se vjernici u starom, ali obnovljenu svetištu, i dalje 
okupljati ,moliti i iznositi svoje tegobe ... Večernje će zvonce i 
dalje pozivati na moljenje Ružarija, a molitva će, nakon dnevnih 
tegoba, ojačati vjeru, donositi nadu i smirenje. 

Najdraži san građana drevnog Trogira ostvarit će se kad bi. 
Augustin bude proglašen svecem Opće crkve, i kad će njegovu 
svetištu hodočastiti vjernici svih naših hrvatskih krajeva. 

F. S. 



Pontifikalna sv. misa koju je 3. kolovoza 1959. na Blaženikovu oltaru 
u Trogiru služio mons. o. Celestin Bezmalinović, hvarski biskup. 

I spomenici svjedoče o veličini i svetosti 
Augustina Kažotića 

0 našem Blaženiku postoji ogromna literatura, spisi i doku¬ 
menti. Mnogi od njih na žalost leže jos neispitani po bibliotekama 
i arhivima Zagreba, Rima, Lučere i Pariza. Danas se mnogo polaže 
na historicitet. Sve pojedinosti moraju se znanstveno ispitati i do¬ 
kazati. To je jedan od bitnih uvjeta za proglašenje blaženim i sve¬ 
tim. Augustin Kažotić je živa stvarnost. Njegov život i djelo nije 
legenda. O njemu svjedoči ne samo tradicija, već i dokumenti, 
spisi, činjenice i svjedočanstva suvremenika. 

O njemu svjedoče i kameni spomenici, natpisi, kipovi i slike 
mnogih poznatih umjetnika. Augustinova slava prelazi granicu 
naše zemlje. 

U Trevizu (blizu Venecije) u bivšem dominikanskom samosta¬ 
nu nalazi se Blaženikova slika iz g. 1352, djelo Tommasa da Mo- 
dena, a ispod slike nalazi se latinski natpis koji govori da je bla¬ 
ženi Augustin iz Trogira bio ogledalo čistoće, škola kreposti, gor¬ 
ljivi i vrlo revni propovjednik, koji se proslavio mnogim čudesima. 

Čak u Parizu na zidu crkvice podignute na mjestu nekadašnje¬ 
ga glasovitog dominikanskog samostana Sv. Jakova nalazi se ploča 
s imenima znamenitih ljudi koji su svojim boravkom proslavili 
ovo glasovito mjesto. Među velikanima duha, kao što je bio sv. 
Albert Veliki, sv. Toma Akvinski, bi. Jordan Saksonac, nalazi se 
i ime našega bi. Augustina. 

U Ankoni, u crkvi Sv. Dominika, nalazi se kip našeg Blaženika, 
djelo glasovitog kipara Joakima Verlija. 

U Napulju, u crkvi Santa Maria della sanita, nalazi se Blaže¬ 
nikova slika na drvetu, prema njoj su izrađene druge dvije; jedna 
se nalazi u biskupskoj pinakoteci, a druga u sakristiji katedrale 
u Lučeri. 

Lučera i u ovom pogledu prednjači... U katedrali u jednoj 
niši čuva se Augustinovo drveno poprsje sa srebrnom glavom i 
mitrom na glavi, s desnom rukom blagoslivlja, a u lijevoj drži 
štap i knjigu. 

U koru katedrale u Lučeri nalazi se također slika Blaženika s 
natpisom Sanctus Augustinus — Sveti Augustin. U kapeli Sv. Roka, 
među drugim kipovima, nalazi se i kip našega velikog zemljaka. 
Značajno je napomenuti da Augustina u natpisima i nazivima na¬ 
zivaju redovito svetim. 

Crkva Sv. Dominika u Lučeri u XVIII st. bila je temeljito 
obnovljena u baroknom stilu i ukrašena novim mramornim olta¬ 
rima. Prvašnji kameni oltar Blaženikov je uklonjen, a na njegovu 
mjestu podignut je novi. I stara slika zamijenjena je s novom, 
djelom slikara Vincenza Lambiasija. 

O djelima i umjetninama o Blaženiku u našim hrvatskim kra¬ 
jevima govorimo posebno u našim člancima. Opširnije ćemo o to¬ 
me progovoriti u idućem broju. Završavam ovo izlaganje i sa za¬ 
dovoljstvom ističem da se Augustinova slava proširila i u drugim 
zemljama i gradovima. Spomenici su živi svjedoci njegove veličine 
i svetosti. Stara je istina da umjetnost u prvom redu mora služiti 
najvećem Umjetniku i Tvorcu svemira. 

Mnogobrojni spomenici, kipovi, slike o našem Blaženiku ta¬ 
kođer svjedoče o veličini i svetosti ovoga našeg Božjeg ugodnika 
— Augustina Kažotića. 

F. S. 


PRIKAZ : 

Mato Lešćan: Hrvatska misa BI. Augustina Kažotića 

Nedavno je zaslugom Dijecezanskog odbora Zagrebačke nadbisku¬ 
pije za štovanje i kanonizaciju bi. Augustina Kažotića objavljeno novo 
muzičko djelo Ma ta Lešćana — Hrvatska misa u čast BI. Augustina 
Kažotića, za mješoviti zbor i orgulje. Kompozicija je nadahnuta gre¬ 
gorijanskom melodijom, narodnim melosom, a u nekim stavcima 
(Slava, Svet i Blagoslovljen) provlači se kao moto tema staroga hrvat¬ 
skog korala »Uskrsnu Isus doista«. M. Lešćan je s mnogo ukusa po¬ 
vezao tu raznorodnu građu i stvorio vrijedno djelo, koje znači veliko 
obogaćenje naše suvremene crkvene muzike. Kod izvedbe možda će 
izvađači naići na teškoće, jer »Hrvatska misa« postavlja i veće zahtjeve, 
ali uloženi trud neće biti beskoristan, te se zborovima preporuča da 
ovo djelo izvode. 

prof. Anđelko Klobučar 

Narudžbe slati na adresu: Institut za crkvenu glazbu, Zagreb, 
Kaptol 29. — Cijena 3 din. 


VIJESTI 

BL. AUGUSTIN U LUČERI U NAŠIM DANIMA... 

Kult bi. Augustina Kažotića u Lučeri u našim danima još uvijek 
cvjeta, čak od dana u dan sve više raste. 

Mons. Antonio Cunial, lučerski biskup, živo radi na proširenju 
Njegova kulta i nastoji da što prije dođe do kanonizacije. Lučera se 
sprema i na hodočašće u Zagreb i Trogir. Veselimo se unaprijed ovom 
susretu. 

U Lučeri boravi i naš o. Frano dr Kovačević, dominikanac, koji 
marljivo pretražuje arhive i spise iz Apostolskog procesa beatifikacije 
i kanonizacije bi. Augustina Kažotića. 

Molimo se Gospodinu da sav ovaj trud urodi što prije plodom i 
da se ostvare želje sviju nas da doživimo proglašenje bi. Augustina 
svecem Opće crkve. 

S. 


KIP BL. AUGUSTINA KAŽOTIĆA U SVETIŠTU 
MAJKE BOŽJE BISTRIČKE 

Naslovna slika našega Vjesnika sigurno će obradovati naše čita¬ 
telje i štovatelje bi. Augustina. Slika prikazuje glavni oltar našega naj¬ 
poznatijeg i najposjećenijeg svetišta i prošteništa Majke Božje Bistričke 
i novi kip BI. Augustina Kažotića. Kip BI. Augustina postavljen je s 
desne strane glavnog oltara, a izradio ga je naš domaći kipar Antun 
Deglin. Župnik Marije Bistrice, mons. Vinko Komerički pokazao je eto 
time još jednom svoju ljubav prema našem Blaženiku, a naše drago 
svetište — naš hrvatski Lurd — upotpunilo se još jednom svetinjom. 

S. 


KULT BL. AUGUSTINA KAŽOTIĆA 

Molimo zagovor bi. Augustina, širimo Njegov kult. Naša je vruća 
želja da naš prvi hrvatski blaženik bude što prije proglašen svecem 
Sveopće katoličke Crkve. Ako se ispuni koje znatnije uslišanje, pišite 
odmah: 

Odbor za štovanje i kanonizaciju bi. Augustina Kažotića, Zagreb, 

Kaptol 27. 

Da bi se lik bi. Augustina što više približio vjernicima, bilo bi po¬ 
željno da se u svim župnim crkvama postavi njegov kip ili slika. 

Svi župnici koji žele nabaviti sliku ili kip bi. Augustina, neka se 
također obrate: 

Odbor za štovanje i kanonizaciju bi. Augustina Kažotića, Zagreb, 

Kaptol 27. 


PRESELIO U VJEĆNI ŽIVOT 

Pri zaključku našega Vjesnika doznajemo da je 4. srpnja blago 
usnuo u Gospodinu o. dr Angelik Rabadan, čuvar svetišta BI. Augu¬ 
stina Kažotića u Trogiru. 

Pok. o. Angelik bio je dugo godina profesor i upravitelj Domini¬ 
kanske klasične gimnazije u Bolu, provincijal, a posljednje godine spro- 
veo je u dominikanskom samostanu u Trogiru, gdje se mnogo založio 
za obnovu svetišta BI. Augustina. Neka mu Gospodin udijeli vječni 
pokoj! 

MOLITVA U ČAST BLAŽENIM 

i 

MOLITVA BL. AUGUSTINU KAŽOTIĆU 

Bože, koji si nam u blaženom Augustinu, svome priznavaocu 
i biskupu zagrebačkom dao primjer dobra pastira, daj molimo 
Te da po njegovu zagovoru zadobijemo Tvoju milost i pomoć 
u svojim duhovnim i tjelesnim potrebama. Po Kristu Gospodinu 
našem. Amen. 


MOLITVA ZA PROGLAŠENJE 
BL. AUGUSTINA KAŽOTIĆA SVECEM 

Bože, koji svoju Crkvu razveseljuješ divnim primjerom svojih 
Svetaca, udostoj se, ponizno Te molimo, obradovati nas pro¬ 
glašenjem blaženoga biskupa Augustina Kažotića svecem. Amen. 


MOLITVA BL. AUGUSTINU 
ZA KRŠĆANSKO JEDINSTVO 

O blaženi Augustine, biseru katoličkoga episkopata, oče siro¬ 
maha i bijednika, isprosi od Boga svojim moćnim zagovorom 
dar kršćanskog jedinstva medu svim narodima, a svima nama, 
koji Tebe štujemo, živu vjeru, nepokolebljivu vjernost Sv. 
Majci Crkvi i milosti koje su nam potrebne. Amen. 










